Գերալդ Վանենբուրգ

**Գերալդ Մերվին Վանենբուրգ** (born 5 March 1964) հոլանդացի պրոֆեսիոնալ ֆուտբոլի մարզիչ և նախկին ֆուտբոլիստ է, ով ներկայումս Ինդոնեզիայի ազգային հավաքականի օգնական մարզիչն է և Ինդոնեզիայի մինչև 23 տարեկանների ազգային հավաքականի գլխավոր մարզիչը:

Նա Այաքսի և ՊՍՎ-ի կազմում մասնակցեց Էրեդիվիզիի ընդհանուր 372 խաղի, խփելով 112 գոլ՝ երկու ակումբների կազմում նվաճելով տասնհինգ խոշոր տիտղոս, այդ թվում՝ 1988 թվականի ՉԼ գավաթը վերջինիս կազմում։ Այնուհետև նա խաղաց Ճապոնիայում, Ֆրանսիայում և Գերմանիայում՝ 20-ամյա պրոֆեսիոնալ կարիերայի ընթացքում։

Վաներնբուրգը մասնակցել է ավելի քան 40 հանդիպման Նիդեռլանդների հավաքականի կազմում, մասնակցել է 1990 թվականի Աշխարհի առաջնությանը և Եվրո-1988-ին՝ հաղթելով վերջին մրցաշարում։

## Ակումբային կարիերա
### Այաքս
Ծնվել է Ուտրեխտում, սուրինամյան ծագումով, Վաներբուրգը ֆուտբոլային կրթությունն ավարտել է Այաքսում և իր Էրեդիվիզիայի նորամուտը նշել է իր 17-րդ տարեդարձից ճիշտ մեկ ամիս անց՝ «ԱԴՈ Դեն Հաագի» դեմ խաղում։ Իր առաջին մրցաշրջանն ավարտել է 11 խաղով և երեք գոլով, շուտով նրան տվեցին Վաանտյե և Գերալդինյո մականունները՝ միջինից բարձր հմտությունների համար։

Վաներնբուրգը դարձավ Ամստերդամյան թիմի անվիճելի հիմնական խաղացող կարճ ժամանակ անց՝ անթիվ գոլային փոխանցումներ կատարելով հարձակվողներ Մարկո վան Բաստենի և Վիմ Կիֆտի համար և ավելացնելով 30-ը երկու մրցաշրջանում, երբ ակումբը նվաճեց հաջորդական ազգային չեմպիոնությունները։ Մինչև 1986 թվականի հունիսին հեռանալը, նա երկու մրցաշրջանում էլ տասնյակից ավելի գոլեր խփեց։ Ինքը, վան Բաստենը, Կիֆտը տաղանդավոր երիտասարդների կայուն հոսքի մեջ էին, որոնց թվում էր նաև Ֆրանկ Ռայկարդը, ովքեր օգնեցին 1982-1985 թվականների ընթացքում նվաճել լիգայի երեք տիտղոս։

### ՊԱՎ
Վանենբուրգը 1986-87 թվականներին տեղափոխվեց ՊՍՎ Էյնդհովեն, իր առաջին մրցաշրջանում 34 խաղում խփելով 9 գոլ, որն ավարտվեց առաջնության հաղթանակով։ Նա հաջորդ մրցաշրջանում եռակի հաղթանակ տարած թիմի անդամ էր, մասնակցելով ՉԼ-ի եզրափակիչին և իրացնելով իր 11 մետրանոց հարվածը Բենֆիկայի դեմ խաղում։ Այս եռակի հաղթանակած թիմի հիմքը կազմում էին նրա՝ «Այաքսում» նախկին թիմակիցներից շատերը, այդ թվում՝ Ֆրանկ Արնեսենը, Կիֆտը, Ռոնալդ Կումանը և Սյորեն Լերբին։

Ռոմայի շահավետ առաջարկը մերժելուց հետո, Վանենբուրգը հաջորդ հինգ մրցաշրջաններում կանոնավոր կերպով խաղաց և գոլեր խփեց ՊՍՎ-ի կազմում՝ նվաճելով ևս երեք առաջնության տիտղոս և երկու Հոլանդիայի գավաթ։ Նա երկու ակումբներում միասին մասնակցել է շուրջ 500 պաշտոնական խաղի՝ խփելով գրեթե 150 գոլ։ Նա նաև եվրոպական հինգ ֆուտբոլիստներից մեկն էր, ում հաջողվել է նույն տարում նվաճել չորս մրցաշարի տիտղոս՝ երեքը ակումբի կազմում և մեկը ազգային հավաքականի հետ։ Մյուս խաղացողներն էին թիմակիցներ Բերի վան Աերլեն, Հանս վան Բրոյկելենը, Կիֆտը և Կուման։

### Արտերկրում
29 տարեկանում Վաներբուրգը ունեցավ իր առաջին արտասահմանյան փորձը՝ օգնելով «Ջուբիլո Իվատային» առաջխաղացում ստանալ Ջեյ Լիգայում իր առաջին տարում, այնուհետև խաղալով ևս երկու մրցաշրջան նրանց հետ։ Նա ավարտեց 1996-97 մրցաշրջանը հայրենիքում՝ դեռևս համեմատաբար ակտիվ խաղալով հայրենի ՖԿ Ուտրեխտում, որը զբաղեցրեց 12-րդ հորիզոնականը։

Մինչև 2000 թվականին 36 տարեկանում թոշակի անցնելը, Վանենբուրգը բարձրագույն լիգայում խաղաց ևս երեք տարի՝ Ցաննեսում (Ֆրանսիա) և Մյունխեն 1860-ում (Գերմանիա), որտեղ սկսեց կանոնավոր կերպով հանդես գալ որպես ազատ պաշտպան։

## Միջազգային կարիերա
Վաներնբուրգը 1982 թվականի ապրիլի 14-ին՝ ընդամենը 18 տարեկանում, նորամուտը նշեց Նիդեռլանդների հավաքականում՝ Էյնդհովենում անցկացված Հունաստանի դեմ ընկերական խաղում մասնակցելով ամբողջ 90 րոպե, որն ավարտվեց 1-0 հաշվով։ Վանենբուրգը Հոլանդիայի հավաքականի անդամ էր 1983 թվականի ՖԻՖԱ-ի երիտասարդական առաջնությունում: Նա ընտրվել էր ՈՒԵՖԱ Եվրո 1988-ի մրցաշարի համար Արևմտյան Գերմանիայում, հանդես գալով բոլոր խաղերում, երբ «Օրանժը» հաղթեց մրցաշարը։

Վանենբուրգը նույնպես ընտրվել էր մարզիչ Լեո Բինհակկերի կողմից 1990թվականի ՖԻՖԱ-ի աշխարհի առաջնության հավաքականի համար, սակայն նրա մասնակցությունը սահմանափակվեց 45 րոպեով Եգիպտոսի դեմ խաղում (1:1 խմբային փուլի ոչ-ոքի)․ Իտալիայում տեղի ունեցած 1/8 եզրափակչում պարտությամբ։ Նրա վերջին միջազգային խաղը կայացավ 1992թ. հոկտեմբերի 14-ին Ռոտերդամում՝ որպես փոխարինող, Լեհաստանի հետ 2-2 հաշվով ավարտված 1994թ. աշխարհի առաջնության որակավորման խաղում։

## Մարզչական կարիերա
1860 Մյունխենից հեռանալուց հետո, Վանենբուրգը անմիջապես վերադարձավ ՊՍՎ, որտեղ նշանակվեց երիտասարդական թիմի մարզիչ, սակայն այդ ժամանակահատվածում նաև մարզեց իր նախկին ակումբ ՏՍՎ-ն երեք ամիս՝ սկսած 2004 թվականի ապրիլից, որի արդյունքում թիմը վերջնականապես դուրս մնաց Բունդեսլիգայից:

2006-07 թվականներին Վանենբուրգը մարզիչ էր Հելմոնդ Սպորտում՝ Էրստե Դիվիզիայում, որտեղից հեռացավ 2007 թվականի փետրվարի 17-ին։ Հաջորդ տարվա հունվարի 1-ին նա նշանակվեց նույն դասի մեկ այլ ակումբի՝ Էյնդհովեն ԷՖՍ-ի մարզիչ։

2025 թվականի հունվարի 24-ին Ինդոնեզիայի ֆուտբոլի ասոցիացիան պաշտոնապես նշանակեց Վանենբուրգին որպես Ինդոնեզիայի մինչև 23 տարեկանների հավաքականի գլխավոր մարզիչ և Պատրիկ Կլյուվերտի գլխավորությամբ Ինդոնեզիայի ազգային հավաքականի օգնական մարզիչ։ Բացի այդ, Վանենբուրգը սերտորեն կաշխատի մինչև 20 և մինչև 17 տարեկանների թիմերի հետ՝ բոլոր մակարդակներում շարունակականությունն ապահովելու համար։

## Անձնական կյանք
Վանենբուրգը նախկին սուրինամցի միջազգային ֆուտբոլիստ և մարզիչ Ռոյ Վանենբուրգի եղբորորդին էր։ Վերջինս համարվում էր երկրի պատմության մեջ ամենամեծ ֆուտբոլիստներից մեկը՝ Ս․Վ․ Տրանսվալի կազմում վեց անգամ նվաճելով ՍՎԲ Հուֆդկլաս տիտղոսը և երկու անգամ՝ CONCACAF Չեմպիոնների գավաթը։

## Կարիերայի վիճակագրություն
### Ակումբային

### Միջազգային

:***Միավորները և արդյունքները նախ նշում են Նիդեռլանդների գոլերի քանակը, միավորների սյունակը ցույց է տալիս հաշիվը յուրաքանչյուր Վանենբուրգի գոլից հետո:***

## Ձեռքբերումներ
Այաքս
*Էրեդիվիզի։ 1981/82, 1982/83, 1984/85
*ԿՆՎԲ գավաթ: 1982/83, 1985/86

**ՊՍՎ**
*ՉԼ գավաթ: 1987/88
*Էրեդիվիզի: 1986/87, 1987/88, 1988/89, 1990/91, 1991/92
*ԿՆՎԲ գավաթ: 1987/88, 1988/89, 1989/90
*Յոհան Կրոյֆի գավաթ: 1992

**Հոլանդիա**
*ՈՒԵՖԱ-ի Եվրոպայի առաջնություն: 1988

**Անհատ**
*Գերմանիայի ոսկե կոշիկը: 1988, 1989

## Ծանոթագրություններ

## Արտաքին հղումներ
*
*
*Beijen profile 
 
Կատեգորիա:Այաքսի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ուտրեխտի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ
Կատեգորիա:Ֆուտբոլի Եվրոպայի չեմպիոններ